શીર્ષક: વાજપેયીનું નિધન : સાત દિવસના રાષ્ટ્રીય શોકની જાહેરાત\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
એઇમ્સે જણાવ્યું, "આજે એઇમ્સ ખાતે સારવાર દરમિયાન સાંજે પાંચ કલાક અને પાંચ મિનિટે તેમનું નિધન થયું છે."

કેન્દ્ર સરકાર દ્વારા સાત દિવસના 'રાષ્ટ્રીય શોક'ની જાહેરાત કરવામાં આવી છે. આ દિવસો દરમિયાન રાષ્ટ્રધ્વજ અડધી કાઠીએ ફરકાવાશે. 

રાજકીય સન્માન સાથે તેમના અંતિમ સંસ્કાર કરવાનો નિર્ણય લેવામાં આવ્યો છે.  

શુક્વારે ગુજરાતની સરકારી, અર્ધ-સરકારી તથા સ્થાનિક સ્વરાજ્ય સંસ્થાની કચેરીઓમાં રજા જાહેર કરવામાં આવી છે.  

ઉપરાંત ગુજરાતની શાળાઓ તથા યુનિવર્સિટીઝ પણ રજા પાળશે. 

મોદીએ ટ્વિટર પર લખ્યું, 'વાજપેયીનું જવું એ એક યુગનો અંત છે.' 

બહાર પાડવામાં આવેલા વીડિયો સંદેશમાં મોદીએ કહ્યું કે તેમણે 'પિતાનું છત્ર' ગુમાવ્યું છે. પક્ષ તથા શાસનનું મહત્ત્વ તેમની પાસેથી શીખ્યા. 

વાજપેયીનો પાર્થિવદેહ તેમના નિવાસસ્થાને રાખવામાં આવ્યો છે, જ્યાં ભાજપ સહિત વિપક્ષના નેતાઓએ તેમને શ્રદ્ધાંજલિ અર્પી હતી. 

શુક્રવારે વાજપેયીનો પાર્થિવદેહ ભાજપના રાષ્ટ્રીય મુખ્યાલયે લઈ જવામાં આવશે. સાંજે પાંચ કલાકે વિજય ઘાટ ખાતે અંતિમક્રિયા કરવામાં આવશે.  

તેમને કિડનીમાં ઇન્ફેક્શન, યુરિનરી ટ્રેક્ટ ઇન્ફેક્શન અને લૉ યુરિન આઉટપુટના નિદાન બાદ 11 જૂનના રોજ એઇમ્સમાં દાખલ કરવામાં આવ્યા હતા. 

આંતરરાષ્ટ્રીય પ્રતિક્રિયા 

ભારત ખાતે અમેરિકાના રાજદૂત કેન જસ્ટરે વાજપેયીના નિધન પર શોક વ્યક્ત કર્યો છે. જસ્ટરે લખ્યું કે વાજપેયીએ ભારત અને અમેરિકા વચ્ચેના સંબંધોને મજૂબત બનાવામાં મોટો ફાળો આપ્યો હતો. 

અમે ભારતીયો પ્રત્યે સંવેદના પ્રગટ કરીએ છીએ. તેઓ ભારતને 'સહજ સહયોગી' માનતા હતા. 

એક ખાનગી ચેનલ સાથે વાતચીતમાં પાકિસ્તાનના પૂર્વ રાષ્ટ્રપતિ પરવેઝ મુશર્રફે કહ્યું કે વાજપેયી 'સંપૂર્ણ રીતે સજ્જન' અને 'દૂરંદેશી' ધરાવતા રાજનીતિજ્ઞ હતા. 

લોકોએ આપી શબ્દાંજલિ 

વડા પ્રધાન મોદીએ તેમના ટ્વીટમાં લખ્યું કે વાજપેયીની પ્રેરણા અને માર્ગદર્શન દરેક ભારતીય તથા ભાજપના કાર્યકર્તાને મળતાં રહેશે. 

મોદીએ ઉમેર્યું કે વાજપેયીના કારણે 21મી સદીના સશક્ત ભારતનો પાયો નખાયો હતો.

ગુજરાતના મુખ્ય મંત્રી વિજય રૂપાણીએ ટ્વીટ કરી લખ્યું કે દેશે 'સદીના સૌથી મોટા' નેતા ગુમાવ્યા છે. તેઓ 'અક્રોસ ધ પાર્ટી'ને વરેલા નેતા હતા.  

પૂર્વ વડા પ્રધાન ડૉ. મનમોહન સિંઘે વાજપેયીને શ્રદ્ધાંજલિ આપતાં કહ્યું કે તેઓ 'ઉત્તમ સાંસદ' તથા 'મહાન વડા પ્રધાન' હતા. 

મહારાષ્ટ્રના મુખ્ય મંત્રી દેવેન્દ્ર ફડણવિસે કહ્યું, 'તેઓ સદેહે આપણી વચ્ચે નથી,...